 Abaanduulaha koowaad ee ciidamada qaranka Sarreeye guuto Axmed Cawaale Yuusuf Libaax, ahna ku simaha taliyaha Ciidanka Qaranka, ayaa madaxweynaha uga warramay ciidamada dhibbooga ah ee carbiska dhammaystay, kuwaas oo dhaxlay xirfad iyo aqoon buuxda oo ay dalkooda iyo dadkoodaba ku difaacaan, waxaana uu yidhi, Mudane Madaxweyne waxa aan halkan ka caddaynayaa in ciidamada halkan joogaa ay guteen waajibaadkii loogu talo galay, waxaana ay muujiyeen inay yihiin dhallinyaro u diyaar ah difaaca dalkooda, intii ay meeshan joogeenna laguma arag wax baxsaday, iyaga oo u dhabar-adaygay duruufaha ay keentay dhaqaalaheenna yari. 